OzLabs/hebrew-wiki-articles huggingface dataset:
דימיטרי פיטרס

דימיטרי פיטרס (בגרמנית: Dimitri Peters; נולד ב-4 במאי 1984 בגלג'אדן, ברית המועצות) הוא ג'ודוקא גרמני יליד רוסיה. מדליסט ארד מאולימפיאדת לונדון 2012.

==ביוגרפיה וקריירה==
פיטרס נולד ברוסיה בשנת 1984 ועבר עם משפחתו לגרמניה בשנת 1992, בגיל 11 החל להתאמן בג'ודו. באליפות אירופה 2006 שנערכה בפינלנד, זכה פיטרס במדליית ארד לאחר שניצח את אריק זאבי הישראלי בקרב על המדליה. באליפות העולם 2013 זכה פיטרס במדליית ארד לאחר שניצח יריב מאוזבקיסטן, שנתיים לאחר מכן באליפות העולם 2015, הוא זכה שוב במדליית ארד לאחר ניצחון על לוקאש קרפאלק הצ'כי.

ב-2 באוגוסט 2012, באולימפיאדת לונדון 2012 הגיע לחצי הגמר והפסיד לטגיר חאיבולאייב הרוסי, בקרב על הארד ניצח את רמזידין סאידוב מאוזבקיסטן וזכה במדליה.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2013
| גראנד פרי
| אבו דאבי
| איחוד האמירויות
|-
| 2014
| גראנד סלאם
| אבו דאבי
| איחוד האמירויות
|-
| 2015
| גראנד פרי
| זאגרב
| 
|-
| 2016
| גראנד פרי
| דיסלדורף
| 
|}

==קישורים חיצוניים==

==הערות שוליים==

קטגוריה:מדליסטים אולימפיים גרמנים
קטגוריה:ג'ודוקא באולימפיאדת לונדון (2012)
קטגוריה:ג'ודוקא גרמנים
קטגוריה:גרמנים שנולדו ב-1984
מנסור איזייב

מנסור מוסטפאייביץ' איזייב (ברוסית: Мансур Мустафаевич Исаев; נולד ב-23 בספטמבר 1986 בקיזיליורט, דאגסטן, רוסיה) הוא ג'ודוקא עבר רוסי. איזייב הוא אלוף אולימפי מלונדון 2012 וזוכה מדליית ארד מאליפות העולם 2009 בקטגוריית המשקל עד 73 ק"ג.

==ביוגרפיה==
באוגוסט 2009, איזייב השתתף באליפות העולם שנערכה ברוטרדם וזכה במדליית ארד לאחר ניצחון על יריב מקזחסטן. באליפות העולם שנה לאחר מכן הגיע שוב עד לקרב על מדליית הארד אך הפסיד לואנג גי-צ'ון הקוריאני. את אליפות העולם 2011 סיים איזייב במקום השביעי.

ב-30 ביולי 2012, זכה במדליית הזהב באולימפיאדת לונדון. בקרב הראשון איזייב ניצח את קיושי אואמטסו הספרדי, בשמינית הגמר את רוסטם אורוג'וב האזרי וברבע הגמר את סאינג'ארגל ניאם-אוצ'יר המונגולי. בחצי הגמר ניצח איזייב את ואנג גי-צ'ון הקוריאני ובגמר גבר על ריקי נקאיה היפני, אלוף העולם המכהן.

ב-17 בדצמבר 2017, איזייב הודיע על פרישתו מג'ודו.

==פרסים==
מקור:
*המשחקים האולימפיים:
:לונדון 2012: מדליית זהב בקטגוריית המשקל עד 73 ק"ג
*אליפות העולם:
:רוטרדם 2009: מדליית ארד בקטגוריית המשקל עד 73 ק"ג
*תחרויות מהסבב העולמי (מאסטרס, גראנד סלאם, גראנד פרי):
:גראנד פרי המבורג 2009: מדליית זהב
:גראנד סלאם מוסקבה 2009: מדליית ארד
:גראנד סלאם ריו דה ז'ניירו 2009: מדליית ארד
:טורניר המאסטרס 2010: מדליית ארד
:גראנד פרי אבו דאבי 2010: מדליית זהב
:גראנד פרי צ'ינגדאו 2010: מדליית ארד
:טורניר המאסטרס 2011: מדליית כסף
:גראנד פרי אמסטרדם 2011: מדליית כסף
:גראנד סלאם טוקיו 2011: מדליית כסף
:טורניר המאסטרס 2012: מדליית ארד
:גראנד פרי אבו דאבי 2013: מדליית כסף

==קישורים חיצוניים==

==הערות שוליים==

קטגוריה:רוסים שנולדו ב-1986
קטגוריה:ג'ודוקא רוסים
קטגוריה:אלופים אולימפיים מרוסיה
קטגוריה:אלופים אולימפיים: ג'ודו
קטגוריה:מקבלי עיטור הידידות (רוסיה)
קטגוריה:ג'ודוקא באולימפיאדת לונדון (2012)
אוגו לגראן

אוגו לגראן (בצרפתית: Ugo Legrand; נולד ב-22 בינואר 1989) הוא ג'ודוקא עבר צרפתי, מדליסט ארד אולימפי מאולימפיאדת לונדון 2012 בקטגוריית המשקל עד 73 ק"ג. לגראן מחזיק גם בשתי מדליות מאליפויות עולם ושלוש מדליות מאליפויות אירופה.

==קריירה==
באפריל 2010, לגראן זכה במדליה המשמעותית הראשונה שלו באליפות אירופה שנערכה בווינה, מדליית ארד לאחר שניצח את זאזה קדאלשווילי הגיאורגי. בספטמבר של אותה שנה הוא התחרה באליפות העולם וסיים במקום השביעי. באליפות העולם 2011 שנערכה בפריז, זכה לגראן במדליית ארד לאחר שניצח את רינת איברגימוב מקזחסטן. 

באפריל 2012, הוא זכה במדליית זהב באליפות אירופה לאחר שגבר על וולודימיר סורוקה מאוקראינה. ב-30 ביולי התחרה לגראן באולימפיאדת לונדון וזכה במדליית הארד לאחר שניצח את ואנג גי-צ'ון הקוריאני בקרב על המדליה.

באליפות העולם 2013, הגיע לגראן עד לגמר, שם הפסיד לשוהיי אונו היפני וזכה במדליית הכסף. בשנת 2014, הוא זכה במדליית כסף באליפות אירופה אשר נערכה במונפלייה שבצרפת לאחר שניצח בחצי הגמר את רוק דראקשיץ' הסלובני והפסיד בגמר לדקס אלמונט ההולנדי.

באוקטובר 2015, בגיל 26, הודיע לגראן על פרישה מג'ודו תחרותי.

==פרסים==
מקור:
*המשחקים האולימפיים:
:לונדון 2012: מדליית ארד בקטגוריית המשקל עד 73 ק"ג
*אליפות העולם:
:ריו דה ז'ניירו 2013: מדליית כסף בקטגוריית המשקל עד 73 ק"ג
:פריז 2011: מדליית ארד בקטגוריית המשקל עד 73 ק"ג
*תחרויות מהסבב העולמי (מאסטרס, גראנד סלאם, גראנד פרי):
:גראנד פרי צ'ינגדאו 2010: מדליית זהב
:גראנד סלאם פריז 2011: מדליית ארד
:גראנד פרי אמסטרדם 2011: מדליית ארד
:גראנד פרי דיסלדורף 2012: מדליית ארד
:גראנד פרי סמסון 2013: מדליית ארד
:גראנד פרי מיאמי 2013: מדליית ארד
:גראנד סלאם פריז 2014: מדליית ארד

==קישורים חיצוניים==

* 

==הערות שוליים==

קטגוריה:ג'ודוקא צרפתים
קטגוריה:ג'ודוקא באולימפיאדת לונדון (2012)
קטגוריה:זוכי מדליית ארד אולימפית מצרפת
קטגוריה:אלופי אירופה בג'ודו
קטגוריה:צרפתים שנולדו ב-1989
Wikitribune

Wikitribune היה אתר חדשות ללא מטרת רווח שנוסד על ידי מייסד ויקיפדיה ג'ימי ויילס, אך ללא קשר לוויקיפדיה או לקרן ויקימדיה.

מטרת האתר הייתה להוות כלי לבדיקת עובדות, ולהיות אמצעי נגד פייק ניוז. במסגרת האתר עיתונאים מקצועיים חקרו ודיווחו על ידיעות חדשותיות בעוד שבמקביל קהילת המתנדבים של האתר סייעה כל העת לבצע לכל הידיעות החדשותיות תיקוני הגהה, בדיקת עובדות, הצעות לשינויים, והוסיפה מקורות מהימנים. התוכן באתר התפרסם תחת רישיון Creative Commons מסוג CC-BY.

צוות היועצים של המיזם כלל את גיא קוואסקי אשר היה חבר מועצת קרן ויקימדיה עד דצמבר 2016, וכן את העיתונאי האמריקני ג'ף ג'רוויס והשחקנית הבריטית לילי קול.

באוקטובר 2018 פוטרו כל העיתונאים באתר, ובדצמבר באותה שנה אמר ג'ימי ויילס כי בכוונתו לגייס מחדש עיתונאים למיזם.

== מודל עסקי ==
Wikitrubune היה אתר למטרת רווח, שמומן באמצעות תרומות; ככל שנתרם יותר, כך האתר יכול היה להעסיק יותר עיתונאים (אם כי כל העיתונאים פוטרו באוקטובר 2018). התורמים התבקשו לתרום 10 ליש"ט או 15 דולר מדי חודש, למען המשך קיום האתר. לאתר לא היו בעלי מניות, מפרסמים או מנויים אשר ייצרו לחצים מסחריים. עם זאת, אלו שתרמו לאתר יכלו להשפיע על הנושאים בהם התמקד האתר.

העיתונאים באתר התחייבו לספק מקורות או תמלילים מלאים והקלטות של הראיונות שהם ערכו. הציבור יכול היה לשנות או לעדכן מאמרים; עם זאת, עדכונים אלו היו טעונים אישור של הצוות או מתנדבים מהימנים.

"זו תהיה הפעם הראשונה בה עיתונאים מקצועיים ואזרחים יעבדו זה לצד זה כשווים לכתיבת סיפורים בזמן שהם קורים, יערכו אותם בזמן שהם מתפתחים ובכל עת יגובו על ידי קהילה שתבדוק ותבקש לבדוק מחדש את כל העובדות", אמר ויילס. ויילס אמר כי הוא מתכוון שהאתר יסייע במאבק בחדשות מזויפות (פייק ניוז) באינטרנט; עוד הוא אמר כי החליט להקים את האתר לאחר ששמע את קליאן קונוויי, היועצת ומנהלת הקמפיין של דונלד טראמפ, משתמשת בביטוי 'עובדות חלופיות' במהלך ריאיון שקיימה בינואר 2017.

==ראו גם==
* עיתונאות אזרחית
* מיקור המונים

== קישורים חיצוניים ==

* 

קטגוריה:אתרי אינטרנט שהושקו ב-2017
קטגוריה:בדיקת עובדות
* 
* 

== הערות שוליים ==
גביע הפדרציה 1971

גביע הפדרציה 1971 הייתה התחרות התשיעית לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס המלכותי של פרת'. התחרות הייתה פתוחה לכל נבחרת שתרשם. 

התחרות החלה ב-26 בדצמבר בהשתתפות 14 נבחרות והסתיימה ב-29 בדצמבר 1971.

המנצחת של התחרות הייתה אוסטרליה שניצחה במשחק הגמר את נבחרת בריטניה וזכתה בגביע בפעם החמישית.

לא הוענקו פרסים כספיים.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | בריטניה 0
! colspan="2" align="center" |אוסטרליה, פרת 29 בדצמבר 1970 מגרש דשא 
! colspan="5" align="center" | אוסטרליה 3
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| ||וירג'יניה וייד || ||4||1|| 
|-
| ||איבון גולגונג|| || 6||6 || 
|-bgcolor= #EAE3D8
! rowspan="2"| 2
| ||אן ג'ונס || ||8 ||3|| 3 
|- bgcolor= #EAE3D8 
| ||מרגרט קורט || ||6 ||6 ||6 
|-
! rowspan="2"| 3
| || ויני שו/וירג'יניה וייד || ||4||4|| 
|- 
| ||מרגרט קורט/לסלי האנט|| ||6||6|| 
|}

==קישורים חיצוניים==
* [https://web.archive.org/web/20171026001144/https://www.fedcup.com/en/draws-results/tie.aspx?id=W-FC-1971-WG-M-AUS-GBR-01 נתוני משחק הגמר]

קטגוריה:תחרויות טניס ב-1971
קטגוריה:תחרויות טניס באוסטרליה
קטגוריה:גביע הפדרציה
קטגוריה:פרת'
Be (רשת בתי מרקחת)

הלוגו של ניו פארם לאחר רכישתה על ידי שופרסל, וטרם המיתוג מחדש כ-BE.
סניף ניו פארם ב[[מרכז הכרמל, חיפה]]
חנות Be בבני ברק, הרב יעקב לנדא 4

Be הוא המותג שבו ידועה רשת בתי מרקחת, השנייה בגודלה בישראל. החברה נוסדה ב-1991 ונכון לאוקטובר 2021 מנתה הרשת 90 סניפים. עד לנובמבר 2018 נודעה הרשת בשם ניו-פארם, ונוהלה בידי חברת "ניו פארם דראגסטורס בע"מ". לאחר רכישתה בידי שופרסל היא מותגה מחדש בשם Be (בי פארם סטור), ושם החברה המנהלת שונה ל"בי דראגסטורס בע"מ". ב-1 ביולי 2020 מוזגה החברה לתוך חברת שופרסל.

==היסטוריה==
הרשת הוקמה בשנת 1991, על ידי קונצרן כלל בשותפות עם איש העסקים זאב גורה, ונקראה תחילה "כלל פארם". הסניף הראשון של הרשת נפתח באוקטובר 1991, בבית מרכזים בהרצליה פיתוח. עד שנת 1997 הקימה הרשת 20 סניפים. באותה שנה פרץ סכסוך בין גורה לכלל. גורה האשים את קונצרן כלל שהוא החל להתחרות ברשת, לאחר שכלל רכשה את רשת היפרשוק שהתחרתה ב"כלל פארם". לבסוף הוסכם שקונצרן כלל ימכור את חלקו ברשת. ביולי חברת "חבס השקעות" ואיש העסקים עזרא הראל רכשו את השליטה (75%) בחברה מידי קונצרן כלל וזאב גורה. תמורת המניות שילמו סכום של 10.8 מיליון דולר. לאחר העסקה החזיק כל אחד מהם כ-37.5% מהון המניות כלל פארם, ובידי גורה נותרו כ-25% ממניות החברה. בנובמבר 1997 רכשה חברת חבס את חלקו של הראל ברשת תמורת 6 מיליון דולר, ואחר כך שינתה את שם הרשת ל"ניו פארם". ביולי 1998, מוזגה הרשת עם רשת הקוסמטיקה "אפריל". במסגרת העסקה תפעלה רשת אפריל את מחלקות הקוסמטיקה ב"ניו פארם". אולם, הבידול בין שתי הרשתות נשמר, שעשר חנויות הקוסמטיקה של "אפריל" שמרו על שמם.

בינואר עברה מלוא הבעלות בחברה לרשת קו-אופ צפון, שהייתה בבעלות קבוצת בורוביץ-מוזס-רוזן. בנובמבר 2000 רשת הקוסמטיקה "אפריל" פוצלה לחברה נפרדת. במאי 2005, חברת ישאל רכשה את הרשת תמורת 88 מיליון שקל, ובסוף 2007 עברה לבעלות קבוצת המשביר 365.

ב-2017 נמכרה "ניו פארם" לרשת שופרסל, אך כתנאי למכירה חויבה הרשת על ידי הממונה על ההגבלים העסקיים למכור 11 מסניפיה לצד שלישי, זאת כדי לעודד את התחרות בתחום. בשנת 2019 רכשה הרשת את חברת "בלה אונליין", חברת בת של רקח, העוסקת במכירת תרופות באופן מקוון.

בנובמבר 2018 עברה הרשת מיתוג מחדש למותג "Be", ושם החברה שונה בהתאם ל"בי דראגסטורס בע"מ". המיתוג כולל את החלפת הסמליל ושינוי הצבע שהיא מזוהה איתו לסגול-לבן. בנוסף, הרשת החלה למכור לראשונה מוצרים תחת מותג פרטי, שנקרא גם כן "Be".

==פעילות==
לרשת פורמט של 9 סניפי מדיקל, שהם סניפים הקטנים בגודלם ועיקרם בית מרקחת. יתר הסניפים כוללים מחלקת קוסמטיקה, מחלקת טואלטיקה, מחלקת תינוקות ומחלקת בית המרקחת הכוללת תרופות הדורשות מרשם רופא ותרופות ללא מרשם רופא. בעבר סניפים אחדים מוקמו בתוך סניפי המשביר לצרכן במתכונת של חנות בתוך חנות.

==קישורים חיצוניים==

* 
* 

==הערות שוליים==

קטגוריה:רשתות שיווק בישראל
קטגוריה:בתי מרקחת
קטגוריה:ישראל: חברות שהוקמו ב-1992
קטגוריה:שופרסל
זטה (מכונית)

זטה (באנגלית: Zeta) היא מכונית קטנה, סופרמיני, בעלת מרכב פיברגלאס, אשר יוצרה על ידי חברת "Lightburn & Co" האוסטרלית בין השנים 1963–1965.

יוצרו 400 יחידות. מחיר דגם הסדאן בהשקה עמד על 595 לירות שטרלינג.

שם נוסף של הדגם: "Lightburn Zeta".

מקום מושבה של חברת "Lightburn & Co" היה בדרום אוסטרליה.

==דגמים==
* סדאן - 2 דלתות
* סדאן דה-לוקס - 2 דלתות
* ספורט - קבריולה - 2 מושבים (יוצרו 48 יחידות)
* טנדר

==תמונות==
<gallery mode="packed" heights="130">
קובץ:Lightburn Zeta automobile sports model.jpg | זטה - קבריולט
קובץ:Lightburn Zeta and sports.JPG | זטה - קבריולט
קובץ:Lightburn Zeta and Sports 2.JPG | זטה - מימין בתצורת ספורט, משמאל בתצורת סדאן
קובץ:Zeta by Lightburn.jpg | זטה סדאן
קובץ:Zeta Utility.JPG | זטה - טנדר
</gallery>

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1963
קטגוריה:כלי רכב המיוצרים באוסטרליה
קטגוריה:מכוניות סופרמיני
קטגוריה:מכוניות קבריולה
קטגוריה:טנדרים
קטגוריה:מכוניות עשויות פיברגלס
קטגוריה:מכוניות סדאן
גביע הפדרציה 1972

גביע הפדרציה 1972 הייתה התחרות העשירית לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי אצטדיון אליס פארק ביוהנסבורג. התחרות הייתה פתוחה לכל נבחרת שתרשם. 

התחרות החלה ב-20 במרץ בהשתתפות 31 נבחרות והסתיימה ב-25 במרץ 1972.

המנצחת של התחרות הייתה דרום אפריקה שניצחה במשחק הגמר את נבחרת בריטניה וזכתה בגביע בפעם הראשונה.

לא הוענקו פרסים כספיים.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | בריטניה 1
! colspan="2" align="center" |דרום אפריקה, יוהנסבורג 25 במרץ 1972 מגרש קשה 
! colspan="5" align="center" | דרום אפריקה 2
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| ||וירג'יניה וייד || ||6||6|| 
|-
| ||פטריסיה וולקדן|| || 3||2 || 
|-bgcolor= #EAE3D8
! rowspan="2"| 2
| ||ויני שו || ||6 ||5|| 0 
|- bgcolor= #EAE3D8 
| ||ברנדה קירק || ||4 ||7 ||6 
|-
! rowspan="2"| 3
| || וירג'יניה וייד/ג'ויס ויליאמס || ||1||5|| 
|- 
| ||ברנדה קירק/פטריסיה וולקדן|| ||6||7|| 
|}

==ישראל בתחרות==
לראשונה השתתפה בתחרות. בנבחרת נכללו מראה כהן-מינץ וטובה אפשטיין. בסיבוב הראשון הן נפגשו עם והפסידו 3:0.

==קישורים חיצוניים==
* [https://web.archive.org/web/20171026001438/https://www.fedcup.com/en/draws-results/tie.aspx?id=W-FC-1972-WG-M-GBR-RSA-01 נתוני משחק הגמר]

קטגוריה:תחרויות טניס ב-1972
קטגוריה:תחרויות טניס בדרום אפריקה
קטגוריה:גביע הפדרציה
קטגוריה:יוהנסבורג: ספורט
קטגוריה:דרום אפריקה: ספורט נשים
נבחרת גביע הפדרציה של דרום אפריקה

נבחרת גביע הפדרציה של דרום אפריקה היא נבחרת הטניס של דרום אפריקה המשחקת בגביע הפדרציה העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1963, כאשר התחרות הוקמה. היא הייתה בין הנבחרות החזקות בשנות ה-70 של המאה ה-20, כאשר זכתה בגביע והגיע למקום השני. 

נכון לשנת 2022 שיחקה דרום אפריקה מאז תחילת השתתפותה בגביע הפדרציה 155 משחקים בינלאומיים, בהם ניצחה 92 מפגשים.

==תוצאות בגביע הפדרציה==

==קישורים חיצוניים==
* [https://www.billiejeankingcup.com/en/team/rsa נבחרת טניס הנשים של דרום אפריקה] - דף הנבחרת מאתר גביע הפדרציה

==הערות שוליים==

דרום אפריקה
טניס
קטגוריה:דרום אפריקה: ספורט נשים
וולסלי 24/80

וולסלי 24/80 (באנגלית: Wolseley 24/80) היא מכונית משפחתית גדולה בעלת ארבע דלתות שיוצרה על ידי היצרנית "British Motor Corporation" האוסטרלית, בין השנים 1962 ו-1965.

הדגם יוצר בהיתר מחברת המכוניות הבריטית "Wolseley Motors". הוא התבסס על הדגם הבריטי "Wolseley 15/60" (מנוע 4 צילינדרים).

הדגם היה בעל דמיון רב לדגם "Austin Freeway" של חברת "אוסטין" (Austin Motor Company) הבריטית.

תאוצת "וולסלי 24/80" מ-0-100 קמ"ש בגרסה הידנית היא 16.6 שניות.

תאוצת "וולסלי 24/80" מ-0-100 קמ"ש בגרסה האוטומטית היא 18.7 שניות.

==גרסאות==
* תמסורת ידנית (מנוע 2,433 סמ"ק המפיק 80 כ"ס)
* תמסורת אוטומטית (מנוע 2,433 סמ"ק המפיק 82 כ"ס)

== תמונות ==
<gallery mode="packed" heights="120">
קובץ:1964 Wolseley 24-80 (Mark II) sedan (2015-07-24) 01.jpg | וולסלי 24/80, שנת 1964
קובץ:1966 Wolseley 24-80 (6504038803).jpg | וולסלי 24/80, שנת 1966
קובץ:Wolseley 24-80 automatic -1.jpg | וולסלי 24/80
קובץ:Wolseley 24-80 (16060584686).jpg | לוגו דגם "וולסלי 24/80" (על החלק האחורי של הרכב, מימין ללוחית הרישוי)
קובץ:1963 Wolseley 24 80 Mk I Saloon.jpg | וולסלי 24/80, שנת 1963
קובץ:Wolseley 24-80 (15718195877).jpg | וולסלי 24/80
קובץ:Wolseley 24-80 (15839198238).jpg | וולסלי 24/80
קובץ:Wolseley 24-80 (15840566749).jpg | וולסלי 24/80
</gallery>
==ראו גם==
* וולסלי 4/44
* וולסלי 15/50
* וולסלי 6/99

==לקריאה נוספת==
* [https://sites.google.com/site/wolseleycarclubofnsw/home/wolseley-cars/the-wolseley-24-80 וולסלי 24/80] (wolseleycarclubofnsw/home/wolseley)
== קישורים חיצוניים ==

* [https://www.youtube.com/watch?v=6P3-RdP9gXY וולסלי 24/80] (4:40 דקות), יו-טיוב

==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-1962
קטגוריה:כלי רכב המיוצרים באוסטרליה
24/80
בית הקברות לחלליות

בית הקברות לחלליות, הידוע גם כ"נקודת נמו" ("Point Nemo"), הוא אזור בדרום האוקיינוס השקט, 3,900 ק"מ מדרום-מזרח לוולינגטון שבניו זילנד המשמש באופן שגרתי כנקודת הריסוק של לוויינים, חלליות ופסולת חלל. האזור תואם את "נקודת נמו", האזור הרחוק ביותר באוקיינוס מכל יבשה. נקודה זו נבחרה לריסוק חלליות משום הריחוק שלה מאזורים מיושבים או חיים תת-מימיים. האדמה הקרובה ביותר לנקודה זו נמצאת כ-2,415 ק"מ מבית הקברות באי הפסחא.

השם "נקודת נמו" נבחר כמחווה לקפטן בספר "20 אלף מיל מתחת למים" של ז'ול ורן. השם מתאים ביותר, שכן פירוש המילה 'Nemo' בלטינית משמעה "אף אדם".

מבין החלליות שרוסקו בנקודה זו הידועה ביותר היא תחנת החלל מיר. כמו כן ניתן למצוא מספר חלליות אספקה בלתי מאוישות של תחנת החלל הבינלאומית: החללית HTV של הסוכנות היפנית לחקר החלל,
ואת החללית ATV של סוכנות החלל האירופית. יותר מ-263 חלליות התרסקו באזור זה בין השנים 1971 ו-2016.

חלליות המתרסקות באזור זה הן בדרך כלל חלליות השוקלות מעל שני טון, שאינן מתפרקות לחלוטין בתוך האטמוספירה. מכיוון שקיימת אי ודאות במידול התפרקות החללית במהלך כניסתה לאטמוספירה, נעשה תמרון מיוחד במהלך דעיכת המסלול של החללית לתיקון והכוונת החללית לאזור זה. לא ניתן לכוון לאזור זה חלליות שאינן תחת שליטה (עקב תקלה או סוף חיים) כגון תחנת החלל הסינית טיאנגונג 1.

== ראו גם ==
* חדירה לאטמוספירה
* פסולת חלל

==קישורים חיצוניים==
* 

== הערות שוליים==

קטגוריה:האוקיינוס השקט
קטגוריה:האדם בחלל
קטגוריה:פסולת
תומאס דייוויס

תומאס דייוויס (באנגלית: Tom Davies; נולד ב-30 ביוני 1998) הוא כדורגלן אנגלי שמשחק בתפקיד הקשר בשפילד יונייטד.

== קריירה ==
=== קריירת מועדונים ===
דייוויס הוא בוגר אקדמיית הכדורגל של אברטון, אליה הצטרף בגיל 11 מטרנמיר רוברס. ב-30 בספטמבר 2015 חתם דייוויס על חוזה בקבוצה הבוגרת של אברטון. 

ב-16 באפריל 2016 ערך דייוויס את הופעת הבכורה שלו בקבוצה הבוגרת. דייוויס כבש את שער הבכורה שלו ב-15 בינואר 2017 בניצחון 4-0 על מנצ'סטר סיטי בו גם נבחר לאיש המשחק. ב-9 באפריל כבש דייוויס את השער המהיר ביותר בליגה לאותה עונה, כאשר כבר אחרי 30 שניות בניצחון 4-2 על לסטר סיטי.

ב-16 באוגוסט 2023 חתם בשפילד יונייטד.

=== נבחרת ===
דייוויס שיחק בנבחרות אנגליה השונות עד גיל 21. בשנת 2015 שימש בתור קפטן הנבחרת במסגרת טורניר גביע העולם עד גיל 17.

== חיים אישיים ==
דייוויס הוא אחיינו של כדורגלן העבר, אלן ויטל, אשר שיחק בין היתר באברטון ובקריסטל פאלאס. אחיו הבכור של דייוויס, ליאם, כדורגלן אף הוא, אשר משחק בליגות הנמוכות באנגליה.

== קישורים חיצוניים ==

==הערות שוליים ==

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:כדורגלני אברטון
קטגוריה:כדורגלני שפילד יונייטד
קטגוריה:אנגלים שנולדו ב-1998
יוניון מוטורס

יוניון מוטורס בע"מ, אחת החברות ב"קבוצת יוניון", היא היבואן הרשמי של מכוניות טויוטה וג'ילי לישראל. אולם התצוגה הראשי של החברה שוכן במגדל טויוטה שברחוב יגאל אלון בתל אביב.

==היסטוריה==
החברה הוקמה בישראל בשנת 1991, על יד ג'ורג' חורש, איש עסקים יליד איראן. בשנת 1969, חורש החל לעבוד עם התאגיד היפני טויוטה, כשהחברה שהחזיק עם שותף מוסלמי החליטה לייבא מלגזות תוצרת טויוטה לאיראן. ב-1971, החלה החברה לייבא לאיראן גם את רכבי טויוטה. בשנת 1979, בעקבות המהפכה האסלאמית ברח ללונדון וב-1985 הקים עם שותפו עזרא דגמי את סוכנות הרכב "יוניון מוטורס" שעסקה בייבוא ומכירת מכוניות. ב-1991 הקימו השניים גם בישראל את סוכנות הרכב "יוניון מוטורס" שקיבלה את הזיכיון לייבוא מכוניות תוצרת טויוטה על בסיס ההיכרות הקודמת עם חורש. בשנת 1993 עלה חורש לישראל, לאחר שחי קרוב ל-15 שנים באנגליה. בשנת 1999 יוניון מוטורס שבאנגליה הפסיקה את פעילותה.

בפברואר 2020 החלה לייבא ולשווק כלי רכב חשמליים מתוצרת GAC הסינית.

בדצמבר 2020 נבחרה הקבוצה לייבא את רכבי ג'ילי לישראל<ref></ref>.

==קישורים חיצוניים==
* 

* 
* 

==הערות שוליים==

קטגוריה:יבואניות כלי רכב בישראל
קטגוריה:טויוטה
קטגוריה:קבוצת יוניון
קרייזלר דריפטר

קרייזלר דריפטר (באנגלית: Chrysler Drifter) הם דגמים של מכונית מסחרית וטנדר שיוצרו על ידי חברת "קרייזלר אוסטרליה", (Chrysler Australia), חברת בת של קבוצת קרייזלר, באוסטרליה בין השנים 1977–1978.

"Chrysler Australia" היא חברת בת של קונצרן קרייזלר האמריקאי.

==תצורות "קרייזלר דריפטר"==

* טנדר
* מסחרית

==תמונות==
<gallery mode="packed" heights="110">
קובץ:Chrysler Valiant Drifter CL Utility.jpg |קרייזלר דריפטר - טנדר
קובץ:Chrysler Valiant CL Drifter Panel Van (17260938385).jpg |קרייזלר דריפטר ואן (מסחרית)
קובץ:1977 Chrysler CL Valiant Drifter panel van (6336092367).jpg|קרייזלר דריפטר - מבט למנוע, שנת 1977
קובץ:1977 Chrysler CL Valiant Drifter panel van (6336845064).jpg |קרייזלר דריפטר ואן - מבט לתא הנהג
קובץ:Chrysler Drifter CL Panel Van.jpg |קרייזלר דריפטר ואן (מסחרית)
קובץ:Chrysler Valiant CL Drifter Panel Van (17008611805).jpg |קרייזלר דריפטר ואן (מסחרית)
קובץ:1977 Chrysler CL Valiant Drifter panel van (6336311311).jpg |קרייזלר דריפטר, ואן (מסחרית), שנת 1977
קובץ:Chrysler Drifter rear.jpg |קרייזלר דריפטר ואן (מסחרית)
קובץ:Chrysler CL Drifter Van.JPG |קרייזלר דריפטר ואן (מסחרית)
קובץ:Chrysler Valiant CL Drifter Panel Van (16801274487).jpg |קרייזלר דריפטר ואן (מסחרית)
קובץ:Chrysler Valiant CL Drifter Panel Van (16346575455).jpg |קרייזלר דריפטר ואן (מסחרית)
</gallery>

==ראו גם==
* קרייזלר
== קישורים חיצוניים ==

* [https://www.youtube.com/watch?v=vzvFiZz5h8c קרייזלר דריפטר - טנדר] (1:00), יו-טיוב

==הערות שוליים==

קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1977
קטגוריה:רכבי קרייזלר אוסטרליה
קטגוריה:כלי רכב המיוצרים באוסטרליה
זטא בהרקולס

{| align="left"
|

|-
|

|-
|

|}
ζ בהרקולס, נקרא גם גליזה 635 וכן LHS 3234 הוא הכוכב השני בבהירותו בקבוצת הכוכבים הרקולס עם בהירות נראית מדרגה 2.8. למרות בהירותו ומיקומו המרכזי בקבוצה הוא לא קיבל שם משלו בתרבות המערבית וציון באייר שלו הוא רק השישי בקבוצה. במרחק זוויתי של כמעט 5 מעלות מצפון לכוכב, סמוך מאוד לקו המחבר אותו עם הכוכב η בהרקולס, נמצא צביר הרקולס (M13).

==מאפיינים==
ζ בהרקולס הוא כוכב כפול במרחק של כ-35 שנות אור ממערכת השמש ובשל קרבתו הוא נכלל בקטלוג גליזה לכוכבים קרובים. לזוג תנועה עצמית גדולה יחסית של כ-0.6 שניית קשת בשנה ובשל כך הוא נכלל בקטלוג לויטן. התנועה העצמית שקולה למהירות משיקה של כ-30 קילומטר בשנייה ועם מהירות רדיאלית של כ-68 קילומטר בשנייה, המהירות הכוללת של הזוג ביחס לשמש היא כ-75 קילומטר בשנייה שהיא גדולה יחסית לכוכבים שבסביבת השמש. על פי כיוון התנועה הנוכחי, הזוג יחלוף במרחק של כ-14 שנות אור ממערכת השמש בעוד כ-130,000 שנים ואז יתרחק ממנה.

בני הזוג מקיפים אחד את השני במסלול אליפטי למדי כך שהמרחק ביניהם נע מ-8 יחידות אסטרונומיות ועד ל-21 יחידות אסטרונומיות בזמן הקפה של 34 שנים ו-164 ימים.

===תכונות ζ בהרקולס A===
ζ בהרקולס A הוא תת-ענק צהוב מסוג ספקטרלי G0 IV (לפעמים מסווג כ-F9 IV), מסתו גדולה בקרוב ל-50% ממסת השמש ורדיוסו כ-2.6 רדיוסי שמש. טמפרטורת פניו כ-5,800 קלווין והוא מאיר בעוצמה של פי 6.7 מעוצמת ההארה של השמש. נראה ששלב היתוך המימן בליבתו הסתיים והוא עבר להתיך מימן להליום בשכבות חיצוניות יותר, מה שגורם להתנפחות של שכבותיו החיצוניות ולהתקררותן. בהמשך תהליך זה יהפוך הכוכב לענק אדום ולאחר מכן לננס לבן, בדומה למה שיקרה לשמש בעוד מספר מיליארדי שנים.

===תכונות ζ בהרקולס B===
ζ בהרקולס B הוא כוכב הסדרה הראשית כתום מסוג ספקטרלי K0 V (לפעמים מסווג כ-G7 V), מסתו קרובה מאוד למסת שמש אחת, רדיוסו כ-90% מרדיוס השמש, טמפרטורת פניו כ-5,400 קלווין והוא מאיר בעוצמה של 70% מעוצמת ההארה של השמש. בשל מסתו הקטנה יותר משל בן זוגו הוא מתפתח לאט יותר וצפוי להישאר בסדרה הראשית עוד מספר מיליארדי שנים.

==קישורים חיצוניים==
* [http://stars.astro.illinois.edu/sow/zetaher.html ζ בהרקולס] באתר של ג'ים קלר
* 

==הערות שוליים==

קטגוריה:תת-ענקים
קטגוריה:כוכבי הסדרה הראשית מסוג K
קטגוריה:כוכבים כפולים
קטגוריה:קבוצת הכוכבים הרקולס
קטגוריה:קטלוג גליזה
קטגוריה:קטלוג לויטן
נקאי אילתי

נַקַּאי אֵילָתִי (שם מדעי: Labroides dimidiatus) הוא מין של דג ימי ממשפחת השפתוניים המצוי בשוניות אלמוגים טרופיות שונות. דג זה הוא אחד הידועים והנחקרים מבין דגי הנקאי השונים שהתפתחו בסביבות ימיות שונות. הנקאי נוהג להעניק לדגי שונית שירותי ניקוי שיניים ועור מת, וכן הסרת טפילים, כולל לדגים טורפים הגדולים ממנו בהרבה.

== מאפיינים ==
זהו דג קטן מאוד, באורך 10–14 ס"מ בממוצע, והוא בעל גוף לבן, פס עבה שחור אנכי העובר לאורך כל הגוף מקצה השפתיים, דרך העיניים ועד לזנב השחור כולו. סמוך לסנפיר הזנב ישנו עוד פס שחור אנכי העובר עד לזנב. הסנפירים הגביים והתחתיים וצדי הזנב כחולים-בהירים. הראש קטן עם שפתיים משורבבות.

דג זה שוחה במי האלמוגים בתחנות ניקוי מיוחדות בין האלמוגים, שאליהן נאספות חיות שונית רבות ושונות. הדג מסתחרר במים בריקוד ומתהפך במים כדי למשוך פונדקאים. 

הדג יכול להיכנס אל פתחי הפה והזימים של הדגים שמגיעים אליו ולאכול טפילים וחיידקים או עור מת מגופם. בתמורה הוא מקבל מזון וגם נשמר מטורפים כשהוא יכול להתחבא בפיותיהם של דגים טורפים גדולים.

לדג זה יש מתחזה תוקפני יותר: חקיין נקאי, ממשפחת הקרנוניים. דג זה דומה לנקאי האמיתי, ומושך אליו דגים וכשהם פותחים את הפה הוא נוגס בבשרם ולא רק מרחיק מהם טפילים. התנהגות דומה מפגין דג נוסף משפחת הקרנוניים בשם מַטְעֶה כְּחֹל-קַוִּים (Plagiotremus rhinorhynchos).

תצפיות ומחקרים מדעיים רבים נערכו על דגי נקאי, אשר חשפו מורכבות רבה ביחסים בינם לבין "לקוחותיהם", המזכירה תופעות מוכרות מכלכלת השוק החופשי. חוקרים מעריכים כי האינטראקציות האופייניות לתחנות ניקוי מעידות על יכולות קוגניטיביות מפותחות גם מצד ה"לקוחות" וגם מצד "ספקי השירות". כך למשל, "לקוחות" יכולים להזמין ניקוי באמצעות מחווה גופנית אופיינית או פשוט באמצעות הישארות ללא תנועה ליד תחנת הניקוי; והם יכולים אפילו להסתדר בתורים בהמתנה לשירות. בנוסף, "לקוחות" יימנעו מלהגיע לתחנת ניקוי בה חזו ב"שירות גרוע" – נקאי שאכל עור חי (ולא רק עור מת וטפילים) וגרם תגובת כאב ללקוח.<ref></ref> נראה גם שהנקאים מודעים לכך – וחשוב להם לשמור על המוניטין הטוב של תחנת הניקוי שלהם – שכן נמצא כי הם עושים עבודה זהירה יותר כשיש להם יותר לקוחות ממתינים שצופים בהם.<ref></ref> נקאים עובדים לעיתים בצמדים של זכר ונקבה, וכשהנקבה הקטנה יותר מכעיסה לקוח בנשיכת-יתר, הזכר רודף אחריה ו"מעניש" אותה במופגן על הפגיעה במוניטין של העסק המשותף.<ref></ref>

מחקר שפורסם ב-2019 אף מצא שדגי נקאי מסוגלים לזהות את עצמם במראה,<ref></ref> יכולת שנחשבת כמעידה על מודעות עצמית, וזוהתה עד כה רק בקרב מינים מעטים של יונקים ועופות שנחשבים כאינטליגנטיים במיוחד.

== גלריה ==
<gallery>
קובץ:Giant Moray Eel getting cleaned.jpg|נקאי מנקה ניבן
קובץ:Labroides dimidiatus by Vincent C. Chen.jpg|נקאים מנקים דג קיסרי
קובץ:Cleaner wrasse with a client.JPG|נקאי מנקה בתרן
קובץ:BluestreakCleanerWrasse.jpg|מנקה אצבע אנושית
קובץ:
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1839
קטגוריה:טקסונים שתוארו בידי אשיל ולנסיין
קטגוריה:שפתוניים
קטגוריה:דגים במפרץ אילת
קרייזלר סיגמא

קרייזלר סיגמא (באנגלית: Chrysler Sigma) היא מכונית משפחתית אשר יוצרה על ידי חברת "קרייזלר אוסטרליה", (Chrysler Australia) האוסטרלית בין השנים 1977–1980.

"קרייזלר אוסטרליה" היא חברת בת של קונצרן הרכב האמריקאי קרייזלר.

בין השנים 1980 - 1987 יוצר ה"קרייזלר סיגמא" על ידי "Mitsubishi Motors Australia", חברת בת של מיצובישי מוטורס היפנית.

==דורות "קרייזלר סיגמא"==
===ייצור על ידי קרייזלר אוסטרליה===
* GE דור ראשון (1977-1980)

===ייצור על ידי מיצובישי מוטורס אוסטרליה===
* GH דור ראשון (ייצור בין השנים 1980-1982)
* GJ דור שני (GL - דגם בסיסי, GL - גרסה מהודרת, GSR - גרסה ספורטיבית (4 דלתות), XL - מיוני 1983) (ייצור בין השנים 1984-1982)
* GK דור שלישי (ייצור בין השנים 1984-1985)
* GN דור רביעי (גרסת GL - מאוקטובר 1986 הורכב בדגם מיזוג אוויר) (ייצור בין השנים 1985-1987)

==תצורות "קרייזלר סיגמא"==
* סדאן - 4 דלתות
* סטיישן - 5 דלתות

==תמונות==
<gallery mode="packed" heights="110" caption="קרייזלר סיגמא">
קובץ:1978-1980 Chrysler Sigma (GE) GL station wagon (16987764345).jpg |קרייזלר סיגמא סטיישן, שנת 1980 (דור ראשון, יוצר על ידי קרייזלר אוסטרליה)
קובץ:1980 Chrysler Sigma (GH) GL sedan (14516430563).jpg |קרייזלר סיגמא GL סדאן, שנת 1980
קובץ:1978 Chrysler Sigma (GE) GL Sportspack sedan (17298968831).jpg |קרייזלר סיגמא GL סדאן, שנת 1978
קובץ:1977-1980 Chrysler Sigma (GE) SE sedan (26155436666).jpg |קרייזלר סיגמא SE 
קובץ:1978 Chrysler Sigma (GE) GL Sportspack sedan (16676995544).jpg |קרייזלר סיגמא GL סדאן, שנת 1978 - מבט לתא הנהג ולוח מחוונים
קובץ:1978-1980 Chrysler Sigma (GE) GL station wagon (16987764345).jpg |קרייזלר סיגמא GL, סטיישן
קובץ:1977-1980 Chrysler Sigma (GE) GL sedan (2013-05-11) 02.jpg |קרייזלר סיגמא GL סדאן
קובץ:1978 Chrysler Sigma (GE) GL Sportspack sedan (17092023387).jpg | קרייזלר סיגמא GL, שנת 1978 - מבט למנוע 
</gallery>

<gallery mode="packed" heights="100" caption="מיצובישי סיגמא">
קובץ:1980-1982 Mitsubishi GH Sigma GL sedan 01.jpg | מיצובישי סיגמא GH (דור ראשון) 
קובץ:1981 Mitsubishi Sigma (GH) GLX Peter Wherrett sedan (2010-10-16) 06.jpg | מיצובישי סיגמא GH, שנת 1981 - מבט לתא הנהג (דור ראשון)
קובץ:1983 Mitsubishi Sigma (GJ) SE station wagon (2009-04-07).jpg | מיצובישי סיגמא GJ, סטיישן, שנת 1983 (דור שני) 
קובץ: 1982 Mitsubishi Sigma (GJ) SE 2.6 sedan (21865631554).jpg | מיצובישי סיגמא GJ, סדאן 2,600, שנת 1982 (דור שני) 
קובץ: Mitsubishi Sigma GL (17260819615).jpg| מיצובישי סיגמא GJ (דור שני) 
קובץ:1985 Mitsubishi Sigma (GK) SE station wagon (16347173648).jpg | מיצובישי סיגמא GK, סטיישן, שנת 1985 (דור שלישי) 
קובץ:1984-1985 Mitsubishi Sigma (GK) SE sedan (2010-12-28) 01.jpg | מיצובישי סיגמא GK (דור שלישי)
קובץ:1987 Mitsubishi Sigma (GN) GL 2.6 sedan (28639147986).jpg | מיצובישי סיגמא GN, מנוע 2,600, שנת 1987 (דור רביעי) 
קובץ:1985 Mitsubishi Sigma (GN) GL 2.6 station wagon (2015-07-15).jpg | מיצובישי סיגמא GN, סטיישן, מנוע 2,600 סמ"ק שנת 1985 (דור רביעי) 
</gallery>

==ראו גם==
* קרייזלר
* מיצובישי מוטורס
* מיצובישי סיגמא

== קישורים חיצוניים ==

* [https://www.youtube.com/watch?v=kdtU34JLSW4 קרייזלר סיגמא] (0:58), יו-טיוב

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-1977
קטגוריה:כלי רכב המיוצרים באוסטרליה
קטגוריה:רכבי קרייזלר אוסטרליה
אלימלך שוחט

אלימלך (מליק) שוחט (1934–2010) היה אצן ישראלי, אלוף ישראל בריצות קצרות בסוף שנות ה-50 ותחילת שנות ה-60. היה מאמן הכושר של מכבי נתניה בכדורגל בשנות ה-70 וכן מאמן הכושר של נבחרת ישראל בגביע דייוויס.

== ביוגרפיה ==
נולד וגדל בקיבוץ עין השופט. הוריו עלו לארץ ישראל כחלוצים בשנת 1933. כנער ניגן בחצוצרה ועסק במגוון ענפי ספורט: התעמלות, כדורגל. התאמן בריצה בקבוצה של הפועל הרי אפרים. בצה"ל שרת בנח"ל המוצנח והשתחרר בדרגת סגן. לימד חינוך גופני במוסד החינוכי בהרי אפרים. בוגר תואר ראשון בקרנגי קולג' באנגליה בשנת 1961. סיים תואר שני ודוקטורט במסצ'וסטס 1974 בחינוך גופני. לימד במכללה לחינוך גופני במכון וינגייט עד לפרישתו לגמלאות בשנת 1999.

באליפות ישראל שנערכה ביוני 1955 זכה שוחט במדליית כסף, בריצת 100 מטר בתוצאה של 11.3 שניות, אחרי דוד קושניר מהפועל יזרעאל (11.3 שניות).

באליפות ישראל שנערכה בסוף יוני 1956 זכה שוחט בשתי מדליות, זהב וכסף. מדליית זהב, בריצת 200 מטר בתוצאה של 23.2 שניות, לפני א. שני ממכבי הצפון תל אביב (23.6 שניות) וי. כהן מהפועל ראשון לציון (23.7 שניות) ומדליית כסף, בריצת 100 מטר בתוצאה של 11.2 שניות, אחרי דוד קושניר (11.1 שניות) ולפני י. כהן (11.3 שניות). 

באליפות ישראל שנערכה בסוף יולי 1957 זכה שוחט במדליית זהב, בריצת 100 מטר בתוצאה של 11.1 שניות. 

במסגרת אליפות ישראל לנוער שנערכה ביוני 1958 קבע שוחט במחוץ לתחרות בריצת 100 מטר שיא אישי חדש של 10.7 שניות. באותה העת התוצאה השנייה בטיבה בכל הזמנים של אתלט ישראלי אחרי שיאו בן ה-6 שנים של דוד טבק (10.6 שניות). 

באליפות ישראל שנערכה ביולי 1960 זכה שוחט בשתי מדליות, זהב וכסף. מדליית זהב, בריצת 400 מטר בתוצאה של 50.9 שניות, לפני יאיר פנטילט ממכבי תל אביב (51.5 שניות) והכהן (53.8 שניות) ומדליית כסף, בריצת 200 מטר אחרי הרי קנה מהפועל ראשון לציון (23.0 שניות) ולפני קליפר ממכבי תל אביב.

== שיאים אישיים ==
* ריצת 100 מטר: 10.7 שניות (1958)
* ריצת 200 מטר: 22.5 שניות (1960)
* ריצת 400 מטר: 50.9 שניות (1960)

==קישורים חיצוניים==
* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 
* [https://www.slideshare.net/shochatfamily/dr-elimelech-melik-shochat מצגת לזכרו של אלימלך (מליק) שוחט]
* 

== הערות שוליים ==

קטגוריה:אצנים ישראלים
קטגוריה:אלופי ישראל בריצה
קטגוריה:שיאני ישראל בריצה
קטגוריה:מאמני אתלטיקה ישראלים
קטגוריה:עין השופט: אישים
קטגוריה:בוגרי אוניברסיטת מסצ'וסטס אמהרסט
קטגוריה:ישראלים שנולדו ב-1934
קטגוריה:ישראלים שנפטרו ב-2010
פיליפ אלברכט, דוכס וירטמברג

פיליפ אלברכט, דוכס וירטמברג (בגרמנית: Philipp Albrecht von Württemberg; 14 בנובמבר 1893 – 1 באפריל 1975), היה בנו של אלברכט, דוכס וירטמברג, וראש בית וירטמברג בין השנים 1939–1975.

==ביוגרפיה==
פיליפ אלברכט נולד בשטוטגרט ב-14 בנובמבר 1893 לאלברכט, דוכס וירטמברג ולמרגרטה סופיה, ארכידוכסית אוסטריה, בתם של קרל לודוויג, ארכידוכס אוסטריה ומריה אנונציאטה, נסיכת שתי הסיציליות. פיליפ אלברכט למד שני סמסטרים של לימודי משפטים בגימנסיה בשטוטגרט, ובשנת 1912 התגייס לצבא האימפריה הגרמנית, והצטרף לרגימנט הגרנדירים ה-119 .

במהלך מלחמת העולם הראשונה לחם פיליפ אלברכט עם רגימנט הדרגונים ה-26, והשתתף עמו בקרבות בחזית המערבית ובסרביה. לאחר המהפכה הגרמנית שבה התפטר קרוב משפחתו וילהלם השני, מלך וירטמברג מתפקידו, עזב פיליפ אלברכט את הצבא ועבר ללמוד באוניברסיטת טיבינגן, שבה הוציא דוקטורט בשנת 1925, אולם הוא נשאר מונרכיסט נלהב.

פיליפ אלברכט התנגד למפלגה הנאצית, ולאחר עלייתו של היטלר לשלטון בשנת 1933 נאלץ לעבור יחד עם אחיו קרל אלכסנדר, דוכס וירטמברג לארצות הברית, שם עסק בארגוני צדקה שונים וסייע בהצלת יהודים. בשנת 1939 מת אביו אלברכט, דוכס וירטמברג, ופיליפ אלברכט הפך לראש בית וירטמברג.

לאחר המלחמה חזר פיליפ אלברכט לווירטמברג, שם זכה למוניטין רב, ובשנת 1965 ייסד את "האגודה הלאומית של המשמר של וירטמברג-הוהנצולרן". ב-1 באפריל 1975 מת פיליפ אלברכט בראבנסבורג, ובנו קרל, דוכס וירטמברג ירש את תאריו ואת ראשות בית וירטמברג.

==משפחתו==
ב-24 באוקטובר 1923 התחתן פיליפ אלברכט עם הלנה, ארכידוכסית אוסטריה, בתם של פטר פרדיננד, ארכידוכס אוסטריה ומריה כריסטינה, נסיכת בורבון-שתי הסיציליות, ממנה נולדה לו בת אחת:
* מריה כריסטינה, דוכסית וירטמברג (נולדה ב-1924), התחתנה עם גאורג הרטמן, נסיך ליכטנשטיין

בשנת 1924 מתה הלנה, וב-1 באוגוסט 1928 התחתן פיליפ אלברכט עם אחותה רוזה, ארכידוכסית אוסטריה, ממנה נולדו לו 6 ילדים:
* הלנה, דוכסית וירטמברג (נולדה ב-1929), התחתנה עם הרוזן פדריקו פאלאביצ'יני
* לודוויג אלברכט, דוכס וירטמברג (נולד ב-1930), התחתן בנישואים מורגנטיים וויתר על זכויותיו לראשות הבית
* אליזבת, דוכסית וירטמברג (נולדה ב-1933), התחתנה עם אנטואן, נסיך בורבון-שתי הסיציליות
* מריה תרזה, דוכסית וירטמברג (נולדה ב-1934), התחתנה עם אנרי, רוזן פריז
* קרל, דוכס וירטמברג (נולד ב-1936)
* מריה אנטוניה, דוכסית וירטמברג (1937–2004)

== אילן יוחסין ==

==קישורים חיצוניים==

קטגוריה:אבירי מסדר גיזת הזהב
קטגוריה:בית וירטמברג
קטגוריה:אנשי צבא גרמנים במלחמת העולם הראשונה
קטגוריה:דוכסי וירטמברג
קטגוריה:גרמנים שנולדו ב-1893
קטגוריה:גרמנים שנפטרו ב-1975
קופסינוניים

Lactophrys bicaudalis
קֻפְסִינוּנִיִּים או דגי פרה (שם מדעי: Ostraciidae) היא משפחת דגי גרם מסדרת הנפוחיתאים.

דגים אלה יכולים להגיע לאורך 50 ס"מ אצל המין Acanthostracion quadricornis, אך בדרך כלל קטנים בהרבה. הם בעלי ראשים גדולים, גוף בצורת משולש מוזר והם בעלי קרניים קטנות על הראשים, מה שנתן להם את שמם השני. בצידי הגוף ישנם סנפירים קטנים והזנב וסנפיר הגב קטנים. עורם של דגים אלה רעיל ביותר. חלקם חומים מנומרים אך הרבה מהם צבעוניים, בעיקר הצעירים.

הם חיים בכל האוקיינוסים, בעיקר באזורים הטרופיים והסובטרופיים, אך המין Lactophrys trigonus יכול להצפין עד לקייפ קוד.

לדגים אלה פה גדול איתו הם שואבים מגוון חסרי חוליות ימיים וגם דגיגים לפיהם.

==מיון==
*משפחה קופסינוניים (Ostraciidae)
**סוג Acanthostracion
**סוג Lactophrys
**סוג Lactoria
**סוג קופסינון (Ostracion)
**סוג ומין יחיד Paracanthostracion lindsayi
**סוג שריונון (Tetrosomus)
**סוג ומין יחיד Eolactoria sorbinii - נכחד
**סוג ומין יחיד Oligolactoria bubiki - נכחד
** דג הפרה המקושט

== קישורים חיצוניים ==

==הערות שוליים==

]

*
קטגוריה:ערכים שבהם תבנית בריטניקה אינה מתאימה
גביע הפדרציה 1973

גביע הפדרציה 1973 הייתה התחרות ה-11 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס בבאד הומבורג. התחרות הייתה פתוחה לכל נבחרת שתרשם. 

התחרות החלה ב-30 באפריל בהשתתפות 30 נבחרות והסתיימה ב-6 במאי 1973.

המנצחת של התחרות הייתה אוסטרליה שניצחה במשחק הגמר את נבחרת דרום אפריקה וזכתה בגביע בפעם השישית.

לא הוענקו פרסים כספיים.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | אוסטרליה 3
! colspan="2" align="center" |גרמניה המערבית, באד הומבורג 6 במאי 1973 מגרש חימר 
! colspan="5" align="center" | דרום אפריקה 0
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| ||איבון גולגונג || ||6||6|| 
|-
| ||פטריסיה וולקדן|| || 0||2 || 
|-bgcolor= #EAE3D8
! rowspan="2"| 2
| ||פטריסיה קולמן || ||10 ||6|| 
|- bgcolor= #EAE3D8 
| || ברנדה קירק || ||8 ||0|| 
|-
! rowspan="2"| 3
| || איבון גולגונג/ג'נט יאנג || ||6||6|| 
|- 
| || ברנדה קירק/פטריסיה וולקדן|| ||1||2|| 
|}

==קישורים חיצוניים==
* [https://web.archive.org/web/20171026001307/https://www.fedcup.com/en/draws-results/tie.aspx?id=W-FC-1973-WG-M-AUS-RSA-01 נתוני משחק הגמר]

קטגוריה:תחרויות טניס ב-1973
קטגוריה:תחרויות גביע הפדרציה בגרמניה
קטגוריה:גביע הפדרציה
קטגוריה:הסן: ספורט
יוסף עטאונה

יוסף עטאונה (בערבית: يوسف العطاونة, שם משפחתו מאוית לעיתים גם בתור אלעטאונה; נולד ב-25 באוקטובר 1966) הוא פוליטיקאי ערבי-ישראלי ופעיל במאבקים שונים למען המגזר הבדואי בנגב. במהלך כהונת הכנסת העשרים כיהן למשך חודשים בודדים כחבר כנסת מטעם מפלגת חד"ש בסיעת הרשימה המשותפת, ובבחירות לכנסת העשרים וחמש נבחר מחדש ברשימת חד"ש-תע"ל.

==ביוגרפיה==
עטאונה הוא בן למשפחה ערבית-בדואית-מוסלמית מפורסמת בנגב שמקום מושבה לפני קום המדינה היה הכפר ג'מאמה בנגב המערבי. לאחר שנת 1948 עם כינון המשטר הצבאי הועברה המשפחה מאדמותיה לאזור יתיר שם נולד יוסף. משם עברה המשפחה בתחילת שנות התשעים ליישוב חורה. הוא למד בבית הספר היסודי חורה ולאחר מכן עבר להמשך לימודיו התיכוניים בעיר טייבה במשולש. הוא סיים את לימודיו במכללה להכשרת מורים קיי בבאר שבע ועבד כמורה מספר שנים. במקביל לעבודתו כמורה הוא סיים לימודי תואר ראשון במחלקה לחינוך באוניברסיטת בן-גוריון בנגב ותואר שני למינהל ומדיניות ציבורית באוניברסיטת בן-גוריון בנגב. הוא היה מנהל מדור נוער במועצה האזורית שוקת לפני שמונה למנהל אגף חינוך במועצה המקומית חורה בשנת 1996. הוא פעיל חברתי ופוליטי חבר ועדת המעקב של ערביי הנגב וממובילי המאבק להכרה בכפרים הבלתי מוכרים ועצירת הריסת הבתים בנגב. הוא היה ממקימי עמותת הגר בבאר שבע שהקימה גנים ובית ספר דו לשוני בבאר שבע.

עטאונה עמד בראש מחלקת החינוך של המועצה המקומית חורה. ב-2008 נבחר ליושב ראש ועד העובדים של המועצה המקומית בהסתדרות העובדים הכללית החדשה. כן שימש מזכיר סניף חד"ש ביישוב.

בבחירות לכנסת השש עשרה, בבחירות לכנסת השבע עשרה, בבחירות לכנסת השמונה עשרה ובבחירות לכנסת התשע עשרה התמודד עטאונה, בהתאמה, במקום 6, במקום 5, במקום 108 ובמקום 111 ברשימת חד"ש לכנסת. בבחירות לכנסת העשרים התמודד במקום 17 ברשימתה של הרשימה המשותפת, אולם הרשימה קיבלה בבחירות 13 מנדטים. לאחר שמספר חברי כנסת מהרשימה התפטרו מהכנסת, נתמנה ב-25 באוקטובר 2017 עטאונה לחבר כנסת, וב-30 באוקטובר 2017 הצהיר אמונים.

בעקבות כניסתו לכנסת ועל רקע כוונתה של חד"ש להיאחז במושב, שמהווה בעיני רבים הפרה של הסכם הרוטציה בין חד"ש לבל"ד, קמה מחאה ציבורית חריפה ותנועת התחברות -תראבוט הודיעה על פרישתה מחד"ש.

עטאונה התפטר מהכנסת ב-7 בפברואר 2018.

בבחירות לכנסת ה-22 וה-23 הוצב במקום ה-16 ברשימת "הרשימה המשותפת" ולא נבחר לכנסת. במערכת הבחירות לכנסת העשרים וארבע הוצב עאטונה במקום השישי בחד"ש, שהוא המקום ה-12 ברשימה המשותפת<ref></ref>.

בבחירות לכנסת ה-25 הוצב במקום ה-5 ברשימת חד"ש-תע"ל, ונבחר בשנית לשמש כחבר כנסת.

== חיים אישיים ==
עטאונה, כגבר בדואי, נשוי לשתי נשים, ועל-כן ארגונים פמיניסטיים – ופעילות ישראליות נוספות שנאבקות בתופעת הפוליגמיה – ביקרו את עטאונה על כך. הוא ונשותיו מתגוררים בכפר חורה בפזורה הבדואית שבנגב.

==קישורים חיצוניים==

* 

==הערות שוליים==

קטגוריה:עובדי רשויות מקומיות בישראל
קטגוריה:אנשי חינוך ישראלים
קטגוריה:פעילי חד"ש
קטגוריה:פעילי ההסתדרות הכללית
קטגוריה:חברי הכנסת העשרים וחמש
קטגוריה:חברי הכנסת מטעם הרשימה המשותפת
קטגוריה:חברי הכנסת העשרים
קטגוריה:בוגרי המכללה האקדמית לחינוך ע"ש קיי
קטגוריה:בוגרי אוניברסיטת בן-גוריון בנגב
קטגוריה:חורה: חברי הכנסת
קטגוריה:חברי כנסת בדואים
קטגוריה:ישראלים שנולדו ב-1966
קרל, דוכס וירטמברג

קרל, דוכס וירטמברג (בגרמנית: Carl von Württemberg; 1 באוגוסט 1936 – 7 ביוני 2022) היה בנו של פיליפ אלברכט, דוכס וירטמברג, וראש בית וירטמברג משנת 1975 ועד למותו.

==ביוגרפיה==
קרל נולד בפרידריכסהאפן ב-1 באוגוסט 1936 לפיליפ אלברכט, דוכס וירטמברג ולרוזה, ארכידוכסית אוסטריה, בתם של פטר פרדיננד, ארכידוכס אוסטריה ומריה כריסטינה, נסיכת בורבון-שתי הסיציליות. לאחר סיום לימודיו באוניברסיטת טיבינגן, הצטרף קרל לחברה המשפחתית שמנהלת כ-55,000 דונם של יער, 22,000 
דונם של כרי דשא ושדות, 500 דונם של כרמים, כ-700 אתרים בגרמניה ומחוצה לה, יערות בקנדה ובאוסטריה, וכן השקעות רבות. כמו כן החברה מנהלת ומתחזקת 70 אתרים של בית וירטמברג.

בשנת 1975 מת אביו פיליפ אלברכט, דוכס וירטמברג, וקרל ירש את תאריו ואת ראשות בית וירטמברג, מאחר שאחיו לודוויג אלברכט, דוכס וירטמברג ויתר על זכויותיו כשהתחתן בנישואים מורגנטיים. קרל עסק רבות בפעילות חברתית ובנתינת צדקה, והיה חבר בעמותת הצלב האדום הגרמני, קרן הזיכרון של באדן-וירטמברג, ואגודה למען ילדים חולי סרטן. בנוסף, הוא היה חבר הסנאט של אוניברסיטת טיבינגן ואוניברסיטת הוהנהיים, והיה ידיד קרוב של חואן קרלוס הראשון, מלך ספרד.

בשנת 2002 קיבל קרל מהאפיפיור יוחנן פאולוס השני תואר מפקד במסדר סנט גרגוריוס הגדול, בשל תרומתו לפיתוח החינוך הקתולי של הבישופות של רוטנבורג-שטוטגרט, ובשנת 2008 הוא קיבל תואר דוקטור מהמכללה הפילוסופית-תאולוגית.

ב-7 ביוני 2022 מת קרל בבית חולים ברוונסבורג. את תאריו ירש נכדו וילהלם, דוכס וירטמברג, בן בנו הבכור פרידריך, שנפטר בחיי אביו.

==משפחתו==
ב-21 ביולי 1960 התחתן קרל עם דיאן, נסיכת אורליאן, בתם של אנרי, רוזן פריז ואיזבל, נסיכת אורליאן-ברגנסה, ממנה נולדו לו 6 ילדים:
* פרידריך, דוכס וירטמברג (1961–2018), התחתן עם מריה, נסיכת ויד
* מתילדה, דוכסית וירטמברג (נולדה ב-1962), התחתנה עם אריך, נסיך ואלדבורג צו צייל וטראוכבורג
* אברהרד, דוכס וירטמברג (נולד ב-1963), התחתן עם לוסיה דזירה קופף
* פיליפ, דוכס וירטמברג (נולד ב-1964), התחתן עם מריה קרולינה, דוכסית בבוואריה
* מיכאל, דוכס וירטמברג (נולד ב-1965), התחתן עם יוליה ריקרדה סטורץ
* אלאונורה פלר, דוכסית וירטמברג (נולדה ב-1966), התחתנה עם הרוזן מוריץ פון גוס

== אילן יוחסין ==

==קישורים חיצוניים==

* [https://portal.dnb.de/opac.htm?method=simpleSearch&query=119142481 קרל, דוכס וירטמברג] 

קטגוריה:אבירי מסדר גיזת הזהב
קטגוריה:בית וירטמברג
קטגוריה:דוכסי וירטמברג
קטגוריה:גרמנים שנולדו ב-1936
קטגוריה:גרמנים שנפטרו ב-2022
ג'ואן מקורד

ג'ואן פיש מקורד (באנגלית: Joan Fish McCord; 6 באוגוסט 1930 – 2004) הייתה קרימינולוגית אמריקאית.
== קריירה ==
מקורד היא בעלת תואר ראשון בפילוסופיה מאוניברסיטת סטנפורד, תואר שני בפילוסופיה מאוניברסיטת הרווארד, וכן תואר שני נוסף בחינוך, גם מאוניברסיטת הרווארד. את עבודות הדוקטורט השלימה באוניברסיטת סטנפורד. את מחקריה ועבודותיה הראשונות פרסמה במשותף לבעלה הראשון, הסוציולוג מקסוול מק'קורד. ב-1987 היא מונתה לנשיאות האגודה האמריקנית לקרימינולוגיה, והייתה האישה הראשונה בהיסטוריה ששימשה בתפקיד זה. היא ידועה בעיקר בזכות מחקריה הניסיוניים המתמשכים לאורך זמן (experimental longitudinal studies) אשר עקבו אחר תוכניות סוציאליות לשיקום וסיוע אשר קידמו גורמים ליברליים וקונסרבטביים כאחד. במהלך הקריירה של מק'קורד, היא הציגה את ממצאי מחקריה אשר, בין היתר, פורסמו בכ-12 ספרים. עבודתה התרכזה במחקר ומעקב בעיקר אחר השפעות התוכניות הסוציאליות עבור בני נוער בסיכון ועברייני נוער, בה הוכח כי התוכניות היו בעלות השפעה שלילית ומנוגדת למצופה. בנוסף מק'קורד חקרה את הגורמים לעבריינות נוער, ופרסמה מחקרים אודות אלכוהוליזם ופסיכופתיה. גישתה המחקרית נחשבת מהפכנית בכך ששילבה ומיזגה מחקרים אמפיריים במדעי החברה עם חשיבה פילוסופית.

== קישורים חיצוניים ==

* [https://www.nytimes.com/2004/03/01/nyregion/01mccord.html ניו יורק טיימס: ג'ואן מק'קורד]
* [http://articles.philly.com/2004-03-02/news/25385278_1_criminologist-sociology-memorial-service פילדלפיה אינקוויירר]
* [https://www.nytimes.com/1992/08/06/nyregion/william-maxwell-mccord-61-author-and-sociology-professor.html ניו יורק טיימס: ויליאם מק'קורד]
* [https://books.google.com/books?id=30NFKShlcR8C&pg=PA179&lpg=PA179&dq=criminologist+joan+mccord&source=bl&ots=QjzmcGebdu&sig=Cs_8FKH0XBYSaZeX0dcVFGTSEfU&hl=en&sa=X&ei=5QznUpHeGNKv7Abc3IHICg&redir_esc=y#v=onepage&q=criminologist%20joan%20mccord&f=false חמישים הוגי מפתח בקרימינולוגיה]
* [http://archive.boston.com/news/globe/obituaries/articles/2004/03/07/joan_mccord_73_was_criminologist/ Boston.com מודעת האבל]
* [https://web.archive.org/web/20080820030608/http://www.criminology.fsu.edu/dwc/newsletter/joan_mccord.html ASC עלון 2004]

קטגוריה:קרימינולוגים אמריקאים
קטגוריה:מדעניות אמריקאיות
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:אמריקאיות שנולדו ב-1930
קטגוריה:אמריקאים שנולדו ב-1930
קטגוריה:אמריקאיות שנפטרו ב-2004
קטגוריה:אמריקאים שנפטרו ב-2004
יחסי אסטוניה–צרפת

יחסי אסטוניה–צרפת הם היחסים הדיפלומטיים שבין רפובליקת אסטוניה לבין הרפובליקה הצרפתית.

== סקירה כללית ==
על פי משרד החוץ הצרפתי "צרפת ואסטוניה מקיימות קשרים הדוקים ודיאלוג פוליטי סדיר." מאז 2014, אזרחים צרפתים יכולים לנסוע ולעבוד בארגון המצטיינים ללוחמה בטרור הסייבר ולהגנה. בשנת 2016 נחתם הסכם טכני דו-צדדי בתחום ההגנה הקיברנטית. בשנת 2017, בבריטניה, נרכשו כלי נשק צרפתים על ידי אסטוניה.

אסטוניה היא מדינה חברה מלאה בלה פרנקופוני וצרפתית היא השפה השלישית בתפוצתה באסטוניה, לאחר האנגלית והאסטונית עצמה. השפה הצרפתית נלמדת בבתי הספר בכל רחבי המדינה וקיים בית ספר תיכון צרפתי "Lycee français de Tallinn".

== ביקורים בדרג גבוה ==
=== מצרפת לאסטוניה ===
* מאי 1992 - נשיא צרפת פרנסואה מיטראן היה ראש המדינה המערבי הראשון שמבקר באסטוניה לאחר סיום המשטר הסובייטי.
* 2001 - נשיא צרפת ז'אק שיראק ערך ביקור בטאלין.

=== מאסטוניה לצרפת ===
* ינואר 2013 - נשיא אסטוניה טומאס הנדריק אילווס ביקר בפריז ואורח בארמון האליזה.
* יולי 2014 - ביקור של ראש ממשלת אסטוניה טאווי רייוואס.
* 16 בנובמבר 2016 - ביקור של שר החוץ האסטוני בפריז לרגל 25 שנים לכינון היחסים הדיפלומטיים.
* דצמבר 2016 - ביקור של נשיאת אסטוניה קרסטי קליולאיד.

== ייצוג ==
* צרפת מיוצגת באסטוניה בדרג השגרירות באמצעות שגרירות שהיא מחזיקה בטאלין, בירת המדינה.
* אסטוניה מיוצגת בצרפת בדרג השגרירות באמצעות שגרירות שהיא מחזיקה בפריז, בירת המדינה. אסטוניה מיוצגת בצרפת גם בדרג הקונסולרי באמצעות 7 קונסוליות שהיא מחזיקה בערים: בורדו, ליל, ליון, מרסיי, נאנסי, נאנט וטולוז.

== קישורים חיצוניים ==

* [http://www.diplomatie.gouv.fr/en/country-files/estonia/france-and-estonia/ France and Estonia], משרד החוץ הצרפתי

== הערות שוליים ==
אסקורט (מכונית אוסטרלית)

אסקורט (באנגלית: Ascort) היא מכונית קופה, 2 דלתות, בעלת מרכב פיברגלאס, אשר יוצרה על ידי חברת "ContinentalCoachwork Pty Ltd" האוסטרלית בין השנים 1958–1960.

מקום מושבה של חברת "Continental Coachwork Pty Ltd" היה ב-סידני.

סך הכול יוצרו 19 יחידות.
==אסקורט==
את דגם ה-"אסקורט" עיצב Mirek Craney. 

בנוסף, לשם "אסקורט", הדגם היה קרוי "Ascort-TSV-1300 G.T."

שלדת דגם ה-"אסקורט" הייתה של חברת פולקסווגן. דגם ה-"אסקורט" התבסס על דגם פולקסווגן קארמאן גיאה.

מקומות ישיבה : 2 + 2

==לקריאה נוספת==
* [https://web.archive.org/web/20071019063422/http://www.ltv-vwc.org.uk/wheelspin/ws_June_2001/Wierd_Ascort.htm אסקורט] (Weird & Wonderful VWs - The Ascort Retrieved from www.ltv-vwc.org.uk on 13 October 2012)
* [https://bringatrailer.com/2015/10/14/one-of-19-1959-ascort-tsv-1300-project/ אסקורט 1 מתוך 19 ] (One of 19: 1959 Ascort TSV 1300 Project | Bring a Trailer)

== קישורים חיצוניים ==

==הערות שוליים==

קטגוריה:מכוניות קופה
קטגוריה:דגמי מכוניות שהושקו ב-1958
קטגוריה:כלי רכב המיוצרים באוסטרליה
קטגוריה:מכוניות עשויות פיברגלס
צומת הגידים

צומת הגידים (או: הגידין) הוא מושג הלכתי המתאר נקודת מפגש או מעבר סמוך של שלושה גידים מסוימים בידי וברגלי בהמות ועופות, סמוך למרפק או לברך.

בהלכה, היעדרה של צומת הגידים ברגל בעל החיים (אבל לא בידו), נמנית כאחת מסוגי הטרפות, המגדירים את הבהמה או העוף כטרפה האסורה באכילה. על מיקומה המדויק של צומת הגידים נחלקו בגמרא, וגם לגבי מיקומה המדויק של הצומת במקום שעליו הוכרע בסוגיית הגמרא קיימת אי-בהירות ומחלוקת ראשונים אם היא בחלקה הפנימי של הרגל או בחלקה החיצוני. קיימת אי-בהירות נוספת לגבי הגידים העוברים בצומת. 

==צומת הגידים בימינו==
שנים רבות לא נהגו חכמים לבדוק את צומת הגידים, אלא התייחסו לסוגיה כמו לכל שבעים ושתיים הטרפות שבעוף, שנהגו ללכת בהן אחר הרוב המוחלט - שהוא כשר. יוצאי דופן מקרים בהם התעוררה 'ריעותא', היינו בעיה מסוימת במראה של מקום מסוים בגוף החיה, ואז היה צריך לבודקו.

במאה ה-20 החלו להתגלות יותר מקרים של קריעת גידים מצומת הגידים. בעקבות מחלה שיוצרת דלקות בגידים שמתפשטת בעיקר במקרים בהם מגדלים את העופות בצפיפות. בפועל, גם כיום שבעיה זו נעשתה שכיחה יותר, רק לאחוז אחד מכלל העופות יש גיד קרוע, ורוב הלהקות נקיות לגמרי מבעיה זו, ולעיתים רחוקות ישנן להקות שאחוז הבעיות בהן מגיע לעשרות אחוזים.

יש אומרים שהואיל והאחוז הכולל של הבעיות נכלל בהגדרה ההלכתית של מיעוט שאינו מצוי, ופגם זה קשה לזיהוי, אין צורך לבדוק את צומת הגידים כלל (מנחת יוסף ח, סה). מנגד, יש אומרים שהואיל וכיום ישנן להקות שבמיעוט המצוי בהן יש פגיעה בצומת הגידים, יש לבדוק את כל העופות (שבט הלוי ד, פא). למעשה כיום, הואיל ויש לעיתים להקות עם בעיות, וקל לבצע בדיקה מדגמית, רוב המשחטות בודקות כל להקה באופן מדגמי, ואם מוצאים בה עופות עם גידים קרועים בודקים את כל העופות שבלהקה, ואם לא מוצאים – לא בודקים את כולן. ויש מחמירים שבודקים בכל אופן את כל העופות.

עוד נושא שנוי במחלוקת בעניין היא השאלה כיצד לבדוק את צומת הגידים? יש שחותכים את רגלי כל העופות ומותחים את הגידים כדי לראות שהם שלמים. מנגד יש רבנים ומומחים רבים הטוענים שבדיקה זו אינה יעילה, כי במידה וישנו גיד שנקרע, החיתוך מפריע לראותו. ויש כאלו שטוענים, שהואיל ורק רבנים בודדים בקיאים בבדיקת צומת הגידים מבפנים, מוטב שלא לפתוח את הרגל לשם בדיקתה אלא עדיף להביט על המקום מבחוץ, ואם על ידי מראה ומישוש נראה משהו חריג, מסתבר שקיבל דלקת ויש בו גידים קרועים. בפועל, בשתי השיטות פוסלים אותו אחוז של עופות, אלא שלדעת הבודקים מבחוץ, ההכרעות של חותכי השוק פחות מדויקות.

==קישורים חיצוניים==
* 
* משה ביגל, [http://www.tzohar.org.il/?p=1602 העוף המודרני: צומת הגידים], באתר ארגון רבני צהר
* [https://daf-yomi.com/Data/UploadedFiles/DY_Item/12916-sFile.pdf הסבר בתמונות על מחלוקת הראשונים בנושא צומת הגידין]
* [http://www.ofotm.org.il/article?c0=38668 מחקר על נגיף הגורם ל"תסמונת צומת הגידים"], באתר המועצה לענף הלול
*

קטגוריה:כשרות